Ühtekuuluvuspoliitika fondide rakenduskava seirearuande kinnitamise kirjalik hääletus elektronposti teel 

PROTOKOLL  	 
TALLINN  
 
Algus 16. juuli 2019, lõpp 24. juuli 2019

Algatas: Karin Reiska, Rahandusministeeriumi riigieelarve osakonna nõunik, seirekomisjoni aseesimees
Protokollis: Anu Altermann, Rahandusministeeriumi riigieelarve osakonna peaspetsialist, seirekomisjoni sekretariaat
Osa võtsid hääleõigusega seirekomisjoni liikmed

PÄEVAKORD:

Tulemusraamistiku väljundnäitajate usaldusväärsuse tagamise juhtimis- ja kontrollisüsteemi auditist (nr JKS-30/2019) tulenevalt muudetud 2018. aasta seirearuande kinnitamine. 
Esialgne seirearuanne kinnitati 12. juunil 2019 toimunud seirekomisjoni koosolekul.

OTSUSTUSPROTSESS:

Seirekomisjonile saadeti elektronposti teel kinnitamiseks täpsustatud ja muudetud 2018. aasta seirearuanne koos ülevaatega tehtud muudatustest. 

Seirekomisjoni liikmetel paluti oma nõusolekust või mittenõusolekust teatada 1 nädala jooksul, hiljemalt 24. juuliks 2019. Nimetatud tähtajaks esitasid e-kirja teel oma nõusoleku 8 seirekomisjoni liiget. Ülejäänud seirekomisjoni liikmete puhul loeti mitteteavitamine nõusolekuks vastavalt seirekomisjoni töökorra punktile 9.7.

OTSUSTATI:

Vastavalt seirekomisjoni töökorra punktile 9.8. loetakse muudetud 2018. aasta seirearuanne kinnitatuks seirekomisjoni hääleõigusega liikmete poolthäälte enamusega.

(allkirjastatud digitaalselt)  
Anu Altermann
Protokollija  

(allkirjastatud digitaalselt)  
Karin Reiska 
Seirekomisjoni aseesimees